<classify> RAIS wa Zanzibar, Dk Ali Mohamed Shein, amesema lengo la Serikali ni kuona sauti za wajasiriamali zinasikika na zinafanyiwa kazi ili kufikia malengo waliyokusudia ya kuwa wafanyabiashara wakubwa.Dk Shein amesema hayo Ikulu wakati alipokutana na uongozi wa Wizara ya Biashara na Viwanda ilipowasilisha mpango kazi wa Julai 2018 haadi Juni 2019 jana.Amesema matajiri wengi duniani walianza na hatua ya kuwa wajasiriamali wadogo kwa hivyo ni vyema waliopo wakapewa kipaumbele katika shughuli wanazozifanya ili wapate mafanikio makubwa .Alisema nchini wapo baadhi ya matajiri walioanza wakiwa wajasiriamali wadogo, hivyo si jambo la busara kuwabeza.Mikakati yetu ni kuona wajasiriamali wanaendelezwa katika hatua mbalimbali ili waweze kufikia malengo waliyokusudia ya kuwa wafanyabiashara wakubwa, amesema.Aidha, Dk Shein amesema azma ya ujenzi wa kiwanda cha uzarifu wa bidhaa ya Mwani ipo pale pale huko Chamanangwe Pemba kwa ajili ya kuwawezesha wakulima kupiga hatua kubwa ya uzalishaji wa bidhaa hiyo.Amesema wakulima wengi wa kilimo cha Mwani wamehamasika na kujiajiri na ukulima wa zao hilo zaidi katika maeneo ya mwambao wa pwani huku wanawake wakiongoza.Mipango yetu ni kujenga kiwanda cha Mwani ambacho kitasaidia kusarifu bidhaa hiyo na kuleta tija kwa wakulima wetu Unguja na Pembaamesema.Awali, Waziri wa Biashara na Viwanda, Balozi Amina Salum Ali, aliwataka wakulima kujikita zaidi katika kilimo cha mazao ya viungo ambayo hivi sasa soko lake ni kubwa na la uhakika nje ya nchi.Alisema mazao ya viungo aina ya Pilipili manga, Pipilipi hoho, Uzile na Hiliki yana soko la uhakika katika nchi za Bara la Asia na Urabuni.Tumepewa nafasi ya kuzalisha mazao ya viungo katika nchi mbalimbali za Asia na Uarabuni hadi China ikiwemo mafuta ya Makonyo na Mlangilangi, amesema.  <topic>: KITAIFA 